b'\n_START_ARTICLE_\nComcast Building\n_START_SECTION_\nPovijest\n_START_PARAGRAPH_\nNeboder je dovr\xc5\xa1en 1933. godine kao dio kompleksa Rockefeller centra. Istaknuti Art Deco arhitekt Raymond Hood vido je tim Rockefellerovih arhitekata. Nazvan je RCA Building po sovme glavnom korisniku, elektronskoj tvrtci RCA, koju je 1919. osnovao konglomerat General Electric. Tijekom gradnje, fotograf Charles Clyde Ebbets uslikao je poznatu fotografiju "Ru\xc4\x8dak na vrhu nebodera" na 69. katu. NBC je svoje mre\xc5\xbee smjestio u novu zgradu, koja je tako\xc4\x91er prozvana "Radio City".  NBC je bila prva nacionalna radijska mre\xc5\xbea koju je zapo\xc4\x8dela tvrtka RCA 1926. godine._NEWLINE_Uredi obitelji Rockefeller bili su u sobi 5600 na 56. katu. Ovaj prostor i danas dr\xc5\xbei obitelj Rockefeller i partneri, izme\xc4\x91u 54. i 56. kata grade. John D. Rockefeller imao je privatni trezor u podrumu zgrade, dostupnog preko privatnog dizala iz njegova ureda._NEWLINE_1985., 30 Rock je uvr\xc5\xa1ten u popis nacionalnih znamenitosti SAD-a. Tada\xc5\xa1nja RCA Building preimenovana je u GE Building 1988. godine, dvije godine nakon \xc5\xa1to je General Electric ponovo otkupio tvrtku RCA._NEWLINE_NBC-ov sitcom Televizijska posla (engleski naziv serije je 30 Rock), koji prikazuje osoblje fiktivne TV emisije unutar nebodera, dobio je ime prema popularnom nadimku i adresi zgrade. Osim dviju epizoda koje su snimane unutar zgrade, humoristi\xc4\x8dna je serija koristila eksterijerne snimke i povremene snimke predvorja zgrade, dok su scene u unutra\xc5\xa1njosti zgrade snimane u studiju u Queensu._NEWLINE_Od kraja 1960. godine do listopada 1993., u zgradi se nalazio slu\xc5\xbebeni ured za vremensku prognozu za New York City; kasnije je ured preseljen na Long Island. KWO35, vremenska stanica radija NOAA namijenjena za ve\xc4\x87inu regije, originalno se oda\xc5\xa1iljala s vrha nebodera sve do 2014. Zbog smetnji i mje\xc5\xa1anja s radijskom mre\xc5\xbeom Ameri\xc4\x8dke obalne stra\xc5\xbee, oda\xc5\xa1ilja\xc4\x8d je premje\xc5\xa1ten na vrh newyor\xc5\xa1kog nebodera MetLife Building. Radarska stanica za vremensku prognozu se tako\xc4\x91er nalazila na vrhu zgrade._NEWLINE_U lipnju 2014., Comcast je dobio dozvolu newyor\xc5\xa1kog povjerenstva za o\xc4\x8duvanje znamenitosti da izmjeni dijelove zgrade kako bi se odrazilo njihovo vlasni\xc5\xa1tvo NBC Universala na dijelovima nebodera. GE Building se zatim preimenovala u Comcast Building. Comcast je obznanio planove da neonski znak "GE" na vrhu zgrade zamjeni sa Comcast znakovljem i NBC-ovim logotipom visokim 5,2 m i sa LED rasvjetom na zapadnom pro\xc4\x8delju zgrade. Dodana je nova nadstre\xc5\xa1nica na ulazu s ameri\xc4\x8dke avenije, s reklamom emisije The Tonight Show._NEWLINE_Naposljetku, 1. srpnja 2015., znakovlje "GE" s vrha zgrade zamijenjeno je poznatim logotipom NBC-a, paunom u duginim bojama, te znakom Comcasta; tada je gra\xc4\x91evina i slu\xc5\xbebeno dobila novi naziv Comcast Building.\n_START_SECTION_\nZna\xc4\x8dajke\n_START_PARAGRAPH_\n30 Rock je jedna od najpoznatijih i prepoznatijih nebodera u New Yorku. Friz iznad glavnog ulaza izradio je Lee Lawrie a prikazuje "Mudrost", zajedno sa sloganom koji glasi: "Mudrost i znanje spasonosno su blago tvog vijeka", iz knjige Izaija (33 6). Vertikalni detalji o\xc5\xa1tre Art Deco fasade zgrade integrirano je sa nje\xc5\xbenim, _NEWLINE_funkcionalno izra\xc5\xbeajnim oblikom. Dana\xc5\xa1nji eksterijer uo\xc4\x8dljiv je s logotipom Comcasta i NBC-ovim "paunom" na vrhu. Poznata nadstre\xc5\xa1nica iznad ulaza u 49. ulici vi\xc4\x91en je na mnogim televizijskim programima, poput humoristi\xc4\x8dnih serija Televizijska posla i Seinfeld. Jo\xc5\xa1 jedna nadstre\xc5\xa1nica, dodana na ulazu na \xc5\xa0estoj aveniji u jesen 2014. godine kao dio opse\xc5\xbene renovacije, prikazuje reklamu za The Tonight Show voditelja Jimmyja Fallona. Za razliku od ostalih gra\xc4\x91evina Art Deco sila izgra\xc4\x91enih u 1930-ima, 30 Rockefeller Plaza nema antenu na krovu._NEWLINE_U podno\xc5\xbeju zgrade je veliki prostor za \xc5\xa1oping, dizalom povezan sa predvorjem. Bogati materijali, te crne i be\xc5\xbe ukrasne sheme u predvorju nagla\xc5\xa1ene su dramati\xc4\x8dnim osvjetljenjem prostora. Granit obuhva\xc4\x87a bazu zgrade do visine 1,2 metra, dok okno sadr\xc5\xbei uglednu fasadu od vapnenca s aluminijskim panelima izme\xc4\x91u lukova._NEWLINE_Na 65. katu zgrade je event-soba i restoran naziva Rainbow Room. \xc4\x8cesto je obnavljan i otvaran javnosti dok nije zatvoren 2009. zbog ekonomske krize. Interijer prostorije ima status nacionalne znamenitosti, dobiv\xc5\xa1i nagradu grada 2012. godine. Nakon opse\xc5\xbenog preure\xc4\x91enja, Rainbow Room je ponovo otvoren u jesen 2014.'